Poznámky si odpíšte do zošita zo slovenského jazyka a naučte sa to!

***Rozprávanie***

**rozprávanie-** zachytáva **jedinečnú udalosť**, zážitok, príbeh. Príbeh sa odvíja **v časovej postupnosti.** Člení sa na **úvod, jadro, záver**. Využívajú sa **plnovýznamové slovesá**, zvyčajne v minulom čase.

Stavbu príbehu tvorí niekoľko častí:

* **úvod** – zoznámime sa s postavami, prostredím
* **zápletka –** predstavuje nejakú komplikáciu a uvádza dej do pohybu
* **vyvrcholenie –** dej, problém alebo konflikt vrcholí
* **obrat –** dej sa nečakane obráti
* **rozuzlenie –** prináša vyjasnenie problému, konfliktu

**Celková stavba príbehu:**

**úvod**

**jadro –** zápletka, vyvrcholenie, obrat

**záver** - rozuzlenie

**Poľovníci zo Slovenského raja sa vybrali na lov do Tichej doliny. Celí nedočkaví a napätí postupovali lesom. Okolo sa mihali rôzne zvery. (úvod)**

**Ktorýsi z mužov zrazu zazrel statného jeleňa. Mal krásne**

**parohy. (zápletka)**

**Rýchlo strhol pušku, namieril a vystrelil. Jeho výstrel nebol presný. Jeleň zmizol v kroví. (vyvrcholenie)**

**Poľovník začul ešte brechot psov. Tí utekali za jeleňom , no po chvíli sa vrátili naspäť. Stratili stopu. (obrat)**

**Večer sa všetci unavení vrátili do chaty, kde prenocovali. (rozuzlenie)**

**Formy rozprávania**

**ja-rozprávanie –** rozprávanie, v ktorom rozprávač rozpráva svoj vlastný príbeh, zobrazuje svoje vnútorné stavy a pocity, a to slovesami v tvare **1.osoby sg.** Postava , ktorá zastáva úlohu rozprávača a rozpráva vlastný príbeh, je priamym rozprávačom.

napr. *Keď* ***som vstúpil*** *do haly zimného štadióna v Bratislave, zimomriavky mi behali po chrbte.*

**On-rozprávanie**

Rozprávač nie je účastníkom udalosti. Rozprávač zobrazuje udalosti, konanie a prežívanie postáv v tvare **3. osoby sg.**, napr. *Andrej* ***prišiel*** *na víkend navštíviť tetu Magdu.*

Názov rozprávania

dátum

(Rozprávanie s využitím priamej reči)

okraj

1 cm

*Vynecháme 2 riadky*

asi 2 cm

Prvý odsek začíname úvodom, v ktorom napíšeme, čo sa stalo pred udalosťou. Napíšeme miesto, kde sa stala udalosť, mená postáv, ktoré vystupujú v príbehu, ako sme sa pripravovali pred udalosťou. (*tri vety*)

asi 2 cm

Druhý odsek tvorí jadro príbehu. Je to rozprávanie o tom, čo sme zažili. Má to byť len jedna udalosť. Píšeme pekne všetko tak, ako sa to stalo podľa časovej postupnosti. Jadro bude obsahovať priamu reč. Dávame pozor, aby sme správne použili úvodzovky. Aby bol dej dynamický a mal rýchly spád, používame väčšinou kratšie vety, nie veľmi dlhé vety (súvetia). Zo slovných druhov majú prevládať slovesá, ale aj prídavné mená (pri opise) a podstatné mená. Neopakujeme stále tie isté slová. Snažíme používať ich synonymá. Ak nevieme, či má byť vo vete čiarka, spýtame sa. V jadre použijeme opis prostredia, osoby, predmetu. Majú to byť aspoň tri vety opisu. Slová, v ktorých sme sa pomýlili, dávame do zátvorky. Nesmieme prečiarkovať, machuliť. Nepoužívame zmizíky. (*spolu najmenej desať viet)*

Tretí odsek tvorí záver rozprávanie. Tu napíšeme, čo nasledovalo po udalosti, aké poučenie pre nás vyplýva z príbehu. (*aspoň tri vety*)

asi 2 cm

**Neuveriteľný sen**

(rozprávanie s priamou rečou)

Bežal som po ulici. Zrazu som zbadal drobného tvora. Vzal som ho nesmelo do ruky a pobral som sa k nášmu obydliu. Bol to krtko, ktorý zablúdil. Vravel som si, že mu spravím útulný domček. Spočiatku sa len placho na mňa pozeral. Náro**č**ky som to neprezradil rodičom a schoval som ho u svojho kamaráta.

Nanešťastie on veľmi rád rozpráva, až tak, že to vytáral svojim rodičom. Keďže sú Eduardovi a moji rodičia veľmi dobrí priatelia, hrozilo, že sa to naši dozvedia. Našťastie Eduard a jeho rodičia odišli na dovolenku. A vtom som si položil otázku: „A čo bude teraz s mojím krtkom?“ Bohužiaľ ma počula mama. A zrazu sa ma pýta: „Čo si to tu mrmleš pod nos, Roman?“ opýtala sa ma až príliš zvedavo. „To je hádam moja vec. Mám už 13!“ zakričal som na mamu, a to len preto, lebo mi nič iné nenapadlo. „Prepáč, ale ako matka mám právo to vedieť, aj keď máš 13,“ nahnevane, no mierne prekvapujúco odpovedala. „Mami, mám svoje súkromie,“ rázne som odpovedal. Aj tak, mal som predsa pravdu. Už sa chýlilo k polnoci a mňa od ôsmej večer trápili tie isté otázky. Nasadil som si do hlavy riadnych chrobákov. Späť k tým otázkam. Jedna ťažšia ako druhá. Zneli mi v hlave každú minútu: „Ako skryjem toho krtka pred našimi? Ako sa vlastne bude ten krtko volať?“ Do štvrtej nad ránom som sa trápil a vtom mi napadla odpoveď: „Jednoducho im to poviem a oni to možno pochopia. A krtko sa bude volať Ťulino.“ A v momente som zaspal. Ráno sa vrátil Eďo, tak som ho išiel privítať. Potom som ho zavolal k nám a spolu sme to povedali našim. Nepochopili to tak dobre, ako sme očakávali. Dovolili mi ho, ale mám domáce väzenie na 3 týždne.

V tej chvíli som sa zobudil. Bol to neuveriteľný sen. A tak som už nikdy pred spaním nejedol zmrzlinu. Mal som poslúchnuť mamu. Aj tak bol ten sen celý nezmyselný. Veď ja mám 15!!